અમદાવાદ, 21 નવેમ્બરઃ અમદાવાદ શહેરના ચાંદલોડિયા વિસ્તારમાં સવારે આંગડિયા પેઢીના કર્મચારીઓ પર જાહેરમાં ગોળીબાર કરીને 75 લાખની લૂંટ ચલાવવામાં આવી હોવાનું જાણવા મળ્યું છે. પાંચ જેટલા લૂંટારાઓએ પેઢીના બે કર્મચારીઓ પર ગોળીબાર કર્યો હતો. જેમાં એકને ઇજા પહોંચતા સોલા સિવિલ હોસ્પિટલમાં સારવાર અર્થે ખસેડવામાં આવ્યો હતો. આ ઘટનાની જાણ થતાં જ ઉચ્ચ પોલીસ અધિકારીઓ ઘટના સ્થળે દોડી ગયા હતા.